Γρίμποβο Άρτας

Το Γρίμποβο είναι χωριό στο Νομό Άρτας, που αποτελούσε παλαιότερα ομώνυμη κοινότητα με το χωριό Χανόπουλο. Σήμερα υπάγεται στο δημοτικό διαμέρισμα του Δήμου Βλαχέρνας. Στο Χανόπουλο σώζονται λείψανα φρουρίου κλασικών-ελληνιστικών χρόνων.

Το Γρίμποβο βρίσκεται στους πρόποδες του όρους Γκιλμπερίνα. Το 1930 αριθμούσε 133 κατοίκους. Στη τελευταία απογραφή (2001) είχε 271 κατοίκους. Το Γρίμποβο έχει καταστεί γνωστό από τις δύο σημαντικές μάχες που διεξήγαγε στην περιοχή αυτή ο Ελληνικός στρατός, και στις δύο κατά του Τουρκικού στρατού.

Η πρώτη μάχη του Γριμπόβου (1897) έλαβε χώρα κατά τον Ελληνοτουρκικό πόλεμο του 1897 και η δεύτερη μάχη του Γριμπόβου (1912) κατά τον Α΄ Βαλκανικό Πόλεμο. Η δεύτερη αυτή μάχη υπήρξε περισσότερο σφοδρή λόγω των εκατέρωθεν ανακαταλήψεων, με τελική επικράτηση των Ελλήνων.

Πηγές
Δήμος Βλαχερνών

Χωριά του νομού Άρτας
Δήμος Αρταίων